Foto: KUN.UZ 17 aprel erta tong Qoraqalpog‘iston Respublikasi, Xorazm, Buxoro, Navoiy viloyati va tog‘li hududlarda havo harorati minimumlari 0 darajagacha pasayadi. “O‘zgidromet” o‘z prognozlarida 17 aprel erta tong respublikaning shimoliy hududlari sovuq antitsiklon ta’sirida haroratning nol darajagacha pasayib ketish kutilmalarini taqdim etdi. 16 va 17 aprel kunlari Ustyurtda haroratning tungi minimumlari -3 darajagacha sovishi mumkin. Hozirgi mavsum uchun tunda havo haroratining nol darajaga pasayishi, tuproq sirtida ham haroratni sezilarli darajada pasaytirishi, bu qishloq xo‘jaligi uchun "sovuq urish" ("zamorozok") hodisasini keltirib chiqarishi mumkin.